laion/Wikipedia-Exotic huggingface dataset:
আমারকোর্দ

আমারকোর্দ ১৯৭৩ সালে মুক্তিপ্রাপ্ত একটি ইতালীয় হাস্যরসাত্মক নাট্য চলচ্চিত্র। ফেদেরিকো ফেল্লিনি ছবিটি পরিচালনা করেছেন। এটি তিত্তা নামক একটি কাল্পনিক বালককে নিয়ে রচিত একটি অর্ধ আত্মজীবনীমূলক কাহিনী। তিত্তা রিমিনি শহরের প্রাচীন দেয়ালগুলোর নিকটে অবস্থিত গ্রাম বোর্গো সান গিউলিও-র বাসিন্দা। তার গ্রামের অন্যান্য বাসিন্দারা কিছুটা খামখেয়ালি প্রকৃতির। ১৯৩০ সালের ফ্যাসিবাদী ইতালির প্রেক্ষাপটে ছবিটির চিত্রনাট্য রচিত হয়েছে। রোমানোলো শব্দগুচ্ছ আমারকোর্দ (আমার স্মরণ হচ্ছে) অবলম্বনে ছবিটির নামকরণ করা হয়েছে। তিত্তার স্পর্শকাতর শিক্ষণ ইতালির নৈতিক অধঃপতনের প্রতীক। ফেলিনি ছবিতে বেনিতো মুসোলিনি ও ক্যাথলিক চার্চের হাস্যকর প্রতিকৃতি পরিস্ফুট করে তুলেন ; তার মতে- ফ্যাসিবাদ ও ক্যাথলিক চার্চ ইতালিয়ানদের স্থায়ী কৈশোরের নিগড়ে আবদ্ধ করে রেখেছে। প্রকৃতপক্ষে তিনি তার নিজের ও গ্রামবাসীদের ব্যঙ্গাত্মক চিত্র দৃশ্যায়িত করার মধ্য দিয়ে এটা প্রমাণ করতে চেয়েছেন, তারা নৈতিক দায়দায়িত্ব গ্রহণে অক্ষম। তাই বোকার মত তাদের মন যৌন কল্পনায় নিমজ্জিত। ছবিটি সেরা বিদেশি চলচ্চিত্র ক্যাটাগরিতে অস্কার লাভ করে। সেরা পরিচালক ও সেরা চিত্রনাট্য বিভাগেও এটি মনোনয়ন লাভ করে। একজন তরুণ নারী কাপড় মেলতে মেলতে আনন্দিত চিত্তপ পপলার বীজের দিকে অঙ্গুলিসংকেত করে। বাতাসে সেগুলো একটু পরপর দুলছিল। একজন বৃদ্ধ লোক তার পাশে বসে মাটির জিনিস বানাচ্ছিলেন। প্রৌঢ় বলেন, "তীব্র শীতের এবার সমাপ্তি হতে চলেছে।" বিদ্যালয়পড়ুয়ারা লাফিয়ে লাফিয়ে পাফবল (এক প্রকার মাশরুম) ধরার চেষ্টা করে। শহরের বিশিষ্ট উজবুক গুইদিজিও ক্যামেরার দিকে তাকিয়ে থাকে এবং বসন্তকাল ও পপলার বীজ নিয়ে একটি কবিতা আবৃত্তি করে। নাপিতের ঘর থেকে সবেমাত্র একজন ফ্যাসিবাদী তার মাথা কামিয়ে এসেছে। ঐ সময় ফিওরেল্লা তার বোন ও গ্রামের সবচেয়ে সুন্দরী রমণী গ্রাদিস্কাকে নিয়ে ঐতিহ্যবাহী বহ্ন্যুৎসবে যোগদান করে। রাত যতই ঘনিয়ে আসে, বর্গো গ্রামের বাসিন্দারা মূল সরণির দিকে রওনা হন। এদের মধ্যে রয়েছে অন্ধ অ্যাকর্ডিয়ন বাদক, যাকে স্কুলছাত্ররা সর্বদা উত্ত্যক্ত করে ; রয়েছে ব্লন্ড চুলওয়ালা কামতাড়িতা নারী ভোলপিনা ; রয়েছে শক্তিশালী তামাক ব্যবসায়ী; রয়েছে তিত্তা - যে এ ছবিরর নায়ক; রয়েছে অরেলিও, তিত্তার পিতা - যে নির্মাণশিল্পে একজন ফোরম্যান হিসেবে কর্মরত এবং তিত্তার দুষ্টুমিতে যে বরাবরই সংক্ষুব্ধ; রয়েছে মিরান্দা, তিত্তার মাতা - যে সবসময়ই তার ছেলেকে বাবার ক্রোধের আগুন থেকে রক্ষা করে ; রয়েছে লাল্লো- তিত্তার মামা, যে তিত্তাদের সঙ্গেই বসবাস করে এবং ভগ্নিপতির কৃপায় সুখেই আছে। সাথে আছেন তিত্তার পিতামহ এবং বিশিষ্ট মিথ্যুক বিসসেইন। ব্রুনো জানিন - তিত্তা মাগালি নোয়েল- গ্রাদিস্কা পুপেল্লা ম্যাগগিও-মিরান্দা আমান্দা ব্রানচিয়া-অরেলিও জুসেপ্পে লানিগ্রো-তিত্তার পিতামহ নান্দো অরফেই-লাল্লো সিচ্চিও ইনগ্রাসিয়া-তেও http://www.federicofellini.it/en/node/2611 Peter Bondanella, Amarcord: The Fascism Within Us in Federico Fellini: Essays in Criticism, pp. 20-21. Bondanella, 20. For other discussions of Fellini and fascism, see Bondanella's The Cinema of Federico Fellini and I'm a Born Liar: A Fellini Lexicon ইন্টারনেট মুভি ডেটাবেজে আমারকোর্দ (ইংরেজি) অলমুভিতে আমারকোর্দ (ইংরেজি) বক্স অফিস মোজোতে আমারকোর্দ (ইংরেজি) রটেন টম্যাটোসে আমারকোর্দ (ইংরেজি) Amarcord: Federico of the Spirits an essay by Sam Rohdie at the Criterion Collection ইউটিউবে Amarcord film trailer (Janus Films Channel)
আব্দুল ওয়াহিদ

আব্দুল ওয়াহিদ বা আবদুল ওয়াহিদ বলতে যাদেরকে বোঝানো হতে পারে - আবদুল ওয়াহিদ (মুক্তিযোদ্ধা) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা। আব্দুল ওয়াহিদ (পাকিস্তানি রাজনীতিবিদ) আব্দুল ওয়াহিদ (শিল্পপতি) আব্দুল ওয়াহিদ (লেখক) আবদুল ওয়াহেদ (দ্ব্যর্থতা নিরসন) –উইকিপিডিয়া দ্ব্যর্থতা নিরসন পাতা। গাজী আবদুল ওয়াহিদ –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা। আবদুল ওয়াহিদ আদমজী –পাকিস্তানি শিল্পপতি। তিনি প্রাচীনতম পাটকল আদমজী জুট মিল্‌সের প্রতিষ্ঠাতা। আবদুল ওয়াহিদ সিদ্দিক –পাকিস্তানি রাজনীতিবিদ। তিনি বেলুচিস্তানের প্রাদেশিক পরিষদের নির্বাচিত সদস্য। আব্দুল ওয়াহিদ বিন যাইদ –প্রাথমিক যুগের একজন সুফি সাধক। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আতাউর রহমান (বীর প্রতীক)

আতাউর রহমান বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন। ১৯৭৩ সালে সরকার তাকে বীর প্রতীক সম্মাননা প্রদান করেন। দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  স্মরণীয় স্মারক গাঁথা, তারিখঃ ২৪-১২-২০১২। এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
গাজী আবদুল ওয়াহিদ

গাজী আবদুল ওয়াহিদ বাংলাদেশের স্বাধীনতা যুদ্ধের একজন মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন। ১৯৭৩ সালে সরকার তাকে বীর প্রতীক সম্মাননা প্রদান করেন। দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  স্মরণীয় স্মারক গাঁথা, তারিখঃ ২৪-১২-২০১২। এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
আঞ্জুমান (১৯৭০-এর চলচ্চিত্র)

আঞ্জুমান ৩১ জুলাই, ১৯৭০ সালে মুক্তিপ্রাপ্ত একটি পাকিস্তানি উর্দুভাষিক রঙিন চলচ্চিত্র, যার শ্রেষ্ঠাংশে অভিনয় করেছিলেন ওয়াহিদ মুরাদ, রানি, দিবা, সন্তোষ কুমার, সাবিহা খানম ও লেহরি। বিশেষত এটি ওয়াহিদ মুরাদের বর্ণাঢ্য জীবনের একটি উজ্জ্বল মাইলফলক ছিল। চলচ্চিত্রটি আইডিয়াল মুভিজের ব্যানারে প্রযোজনা করেছিলেন সফদার মাসুদ এবং পরিচালনা করেছিলেন পাকিস্তানের খ্যাতিমান চলচ্চিত্র পরিচালক হাসান তারিক। তৎকালীন পূর্ব পাকিস্তানে বাংলাদেশের স্বাধীনতা যুদ্ধের প্রাক্কালে দেশের সবচেয়ে খারাপ রাজনৈতিক পরিস্থিতিতে চলচ্চিত্রটি মুক্তি পেয়েছিল। তবুও রুনা লায়লা এবং আহমেদ রুশদির বিখ্যাত গানগুলোর সাহায্যে এটি একটি বিশাল সাফল্য করেছিল। চলচ্চিত্রটি সেরা চলচ্চিত্র, সেরা পরিচালক, সেরা চিত্রনাট্য, সেরা সংগীতশিল্পী, সেরা গীতিকার, সেরা প্লেব্যাক গায়িকা, সেরা সম্পাদক, সেরা শিল্পনির্দেশক এবং সেরা কৌতুক অভিনেতা এই ৮টি বিভাগে নিগার পুরস্কার জিতেছিল। আঞ্জুমান চলচ্চিত্রটি পাকিস্তানের সবচেয়ে খারাপ রাজনৈতিক সময়ে বাবর পিকচার্স থেকে ১৯৭০ সালের ৩১ জুলাইয়ে মুক্তি দেওয়া হয়েছিল। করাচির সিনেমা হলে এটি একটানা ৮১ সপ্তাহ ধরে প্রদর্শিত হয়েছিল। চলচ্চিত্রটি 'আঞ্জুমান' (রানি অভিনীত চরিত্র) নামের একজন বারনারীকে কেন্দ্র করে নির্মিত একটি ট্র্যাজেডি। আঞ্জুমান ধনী নবাব ওয়াজাহাত আলির (সন্তোষ কুমার অভিনীত চরিত্র) প্রেমাবেগে উতলা হলেও পরবর্তীতে তার ছোট ভাই নবাব আসিফ আলির (ওয়াহিদ মুরাদ অভিনীত চরিত্র) প্রেমে পড়ে যায়। বড় ভাইয়ের বিয়ে বাঁচাতে আসিফ "বিনিময়" হিসাবে আঞ্জুমানকে দ্রুত "কথা" দেওয়ার সিদ্ধান্ত নেয়, যদিও সে তখন নূদ্রত (দিবা অভিনীত চরিত্র) নামে অন্য এক মেয়ের সাথে প্রেমাবদ্ধ ছিল। নবাব ওয়াজাহাত আলীর স্ত্রী নুরুলাইন জারতাজ (সাবিহা খানম অভিনীত চরিত্র) বাধ্য হয়ে আঞ্জুমানকে তার নিজের ভালবাসা ত্যাগ করার জন্য অনুরোধ করে যাতে আসিফ সুখে থাকতে পারে। সবশেষে আঞ্জুমানকে মৃত্যুর চেয়ে আরও খারাপ পরিস্থিতির মুখোমুখি হতে হয়, তাকে তার প্রেমিকের বিবাহের অনুষ্ঠানে গান করার জন্য আমন্ত্রণ করা হয়েছিল। প্রেমাহত এবং হতাশ আঞ্জুমান সেই অনুষ্ঠানে একটি বিষাদময় গান উপহার দেয়। গান গাওয়ার পূর্বে বিষ পান করার ফলে বিবাহ অনুষ্ঠান চলাকালেই সে তার প্রেমিকের পায়ের কাছে মারা যায়। ২০১৩ সালে ইয়াসির নওয়াজের পরিচালনায় এবং তারাঙ হাউসফুলের প্রযোজনায় একই নামে চলচ্চিত্রটি পুনর্নির্মিত হয়েছে, যার শ্রেষ্ঠাংশে ছিল ইমরান আব্বাস, সারা লরেন এবং আলি খান। আঞ্জুমান চলচ্চিত্রের সংগীত পরিচালনায় ছিলেন নিসার বাজমি। বিশেষত রুনা লায়লার গাওয়া এই চলচ্চিত্রের গানগুলো পাকিস্তানে বিশাল সাফল্য অর্জন করেছিল: ইজহার ভি মুশকিল হ্যায়..., নূর জাহান ভাবি মেরি ভাবি..., আহমেদ রুশদি আপ দিল কি আঞ্জুমান ম্যায়..., রুনা লায়লা দিল ধার্‌কে ম্যায় তুম সে..., রুনা লায়লা লাগ রাহি হ্যায় মুঝে..., আহমেদ রুশদি আঞ্জুমান চলচ্চিত্রটি নিম্নোলিখিত ৮টি বিভাগে নিগার পুরস্কার জিতেছিল: Anjuman (1970 film) film cast on Complete Index To World Film (CITWF) website ওয়েব্যাক মেশিনে আর্কাইভকৃত ৩১ অক্টোবর ২০২০ তারিখে Retrieved 24 May 2019 Anjuman (1970 film) on cineplot.com website ওয়েব্যাক মেশিনে আর্কাইভকৃত ২৮ মার্চ ২০১৫ তারিখে Retrieved 24 May 2019 Anjuman (1970 film) on Dawn (newspaper) Published 19 April 2015, Retrieved 24 May 2019 Nigar Awards – 1970 on cineplot.com website ওয়েব্যাক মেশিনে আর্কাইভকৃত ৯ জুলাই ২০২১ তারিখে Published 13 May 2010, Retrieved 24 May 2019
দ্য ড্যানিশ গার্ল

দ্য ড্যানিশ গার্ল মার্কিন লেখক ডেভিড এবারশফের একটি উপন্যাস। এটি ২০০০ সালে মার্কিন যুক্তরাষ্ট্রে ভাইকিং প্রেস কর্তৃক এবং অস্ট্রেলিয়ায় অ্যালেন অ্যান্ড আনউইন কর্তৃক প্রকাশিত হয়। এই উপন্যাসটি লিঙ্গ পরিবর্তন সার্জারি করা প্রথম ব্যক্তি লিলি এলবের জীবনের কাল্পনিক চিত্রায়ন। এই উপন্যাস অবলম্বনে একই নামের একটি চলচ্চিত্র নির্মাণ করেছেন পরিচালক টম হুপার। চলচ্চিত্রটিতে লিলি এলবের চরিত্রে অভিনয় করেন এডি রেডমেইন এবং তার স্ত্রী গের্দা ভেগেনারের চরিত্রে অভিনয় করেন আলিসিয়া ভিকান্দার। উপন্যাসটি দশটির অধিক ভাষায় অনূদিত হয়েছে এবং এর কাগজের মলাট প্রকাশ করেছে পেঙ্গুইন প্রেস। এই উপন্যাস অবলম্বনে এবং ডেনীয় চিত্রশিল্পী লিলি এলবে ও গের্দা ভেগেনারের জীবনী থেকে অনুপ্রাণিত হয়ে একই নামের একটি চলচ্চিত্র নির্মিত হয়। চলচ্চিত্রটি পরিচালনা করেন টম হুপার। এতে এলবে চরিত্রে অভিনয় করেন এডি রেডমেইন ও ভেগেনার চরিত্রে অভিনয় করেন আলিসিয়া ভিকান্দার। ঐতিহাসিক ঘটনাবলির ভুল চিত্রায়নের কারণে চলচ্চিত্রটির সমালোচিত হলেও রেডমেইন ও ভিকান্দারের অভিনয় ভূয়সী প্রশংসা অর্জন করে। দ্য নিউ ইয়র্ক টাইমস-এর বইয়ের পর্যালোচনায় উপন্যাসিক ও সমালোচক জন বার্নহাম শোয়ার্টজ উপন্যাসটিকে "মনোযোগ কাড়ে এমন" অভিহিত করে বলেন, "আশা করি লোকজন দ্য ড্যানিশ গার্ল পড়বে। এটি মনোমুগ্ধকর ও মানবিক।" দ্য নিউ ইয়র্ক টাইমসের আরেক সমালোচক রিচার্ড বার্নস্টাইন লিখেন, "মিস্টার এবারশফ আমাদের বলছেন ভালোবাসায় ছোট অন্ধকার শুন্য থাকে। তার বুদ্ধিমত্তা ও বিচক্ষণতার অন্বেষণ তার উপন্যাসটিকে উল্লেখযোগ্য করে তুলেছে।" দ্য ড্যানিশ গার্ল আমেরিকান একাডেমি অব আর্টস অ্যান্ড লেটার্স থেকে রোসেনথাল ফাউন্ডেশন পুরস্কার এবং লাম্বডা লিটারেরি পুরস্কার অর্জন করে। এটি ট্রিপট্রি পুরস্কার, নিউ ইয়র্ক পাবলিক লাইব্রেরিস ইয়াং লায়ন্স পুরস্কার, আমেরিকান লাইব্রেরি অ্যাসোসিয়েশন পুরস্কারের ফাইনালিস্ট ছিল, এবং নিউ ইয়র্ক টাইমসের উল্লেখযোগ্য বই ছিল। জন বার্নহাম শোয়ার্টজ, "Metamorphosis," দ্য নিউ ইয়র্ক টাইমস বই পর্যালোচনা, February 27, 2000. "BOOKS OF THE TIMES; Radical Change and Enduring Love"। দ্য নিউ ইয়র্ক টাইমস। ১৪ ফেব্রুয়ারি ২০০০। সংগ্রহের তারিখ ২১ নভেম্বর ২০২০।  রিচার্ড বার্নস্টাইন, "'The Danish Girl': Radical Change and Enduring Love," দ্য নিউ ইয়র্ক টাইমস, February 14, 2000. জীবনী প্রবেশদ্বার সাহিত্য প্রবেশদ্বার Rosenthal Family Foundation Awards from the American Academy of Arts and Letters Lambda Literary Award New York Times Notable Books Stonewall Book Awards New York Public Library Young Lions Award nomination Richard Bernstein in The New York Times on The Danish Girl Author's website
কাঠমান্ডু বিশ্ববিদ্যালয়

কাঠমান্ডু বিশ্ববিদ্যালয় (কেইউ) (নেপালি: काठमाण्डौ विश्वविद्यालय) নেপালের সরকারী অনুদান প্রাপ্ত বিশ্ববিদ্যালয়গুলির মধ্যে একটি। এটা কাভ্রেপলাঞ্চোক জেলার ধুলিখেলে অবস্থিত এবং নেপালের তৃতীয় প্রাচীনতম বিশ্ববিদ্যালয়। বিশ্ববিদ্যালয়টি কাঠমান্ডু থেকে ৩০ কিলোমিটার পূর্বে অবস্থিত। এটি ১৯৯১ সালে "নেতৃত্বের জন্য গুণগত শিক্ষা" লক্ষ্য নিয়ে প্রতিষ্ঠিত হয়েছিল। কেইউ তার সাতটি স্কুল এবং ধুলিখেল, পাটান, ললিতপুর এবং ভক্তপুরে ক্যাম্পাস পরিচালনা করে। বিশ্ববিদ্যালয় বিভিন্ন ক্ষেত্রে অ-স্নাতক, স্নাতক এবং স্নাতকোত্তর কোর্স সরবরাহ করে। পোখরা বিশ্ববিদ্যালয় পূর্বাঞ্চল বিশ্ববিদ্যালয়,নেপাল Kirk, Ryker (২০১৮-০২-০৮)। Literacy & Education (ইংরেজি ভাষায়)। Scientific e-Resources। আইএসবিএন 978-1-83947-227-5।
লস্ট ইন ট্রান্সলেশন (চলচ্চিত্র)

লস্ট ইন ট্রান্সলেশন ২০০৩ সালে মুক্তিপ্রাপ্ত একটি আমেরিকান প্রণয়ধর্মী হাস্যরসাত্মক চলচ্চিত্র। সোফিয়া কোপলা ছবিটির পরিচালক ও চিত্রনাট্যকার। বিল মারি এ ছবিতে বব হ্যারিস চরিত্রে অভিনয় করেন। হ্যারিস একজন ক্ষয়িষ্ণু আমেরিকান তারকা, যে তার জীবনের মধ্যগগনে এসে টোকিও শহরে সান্তোরে হুইস্কির প্রচারণা চালাতে গিয়ে সংকটের সম্মুখীন হয়। এসময় শার্লট নামের এক আমেরিকান তরুণীর সাথে তার দেখা হয়। শার্লট একজন তরুণী, যে সম্প্রতি আমেরিকার একটি কলেজ থেকে স্নাতক হয়েছে। স্কারলেট জোহানসন এ ছবিতে শার্লট চরিত্রে অভিনয় করেন। জোভান্নি রিবিসি ও অ্যানা ফ্যারিস-ও এ ছবিতে অভিনয় করেছেন। জাপানের সাংস্কৃতিক অবক্ষয়ের প্রেক্ষাপটে বিচ্ছিন্নতা ও সংযোগহীনতার বিষয়টিই এখানে ফুটে ওঠেছে। চলচ্চিত্র সমালোচক ও পণ্ডিতরা বলেন, মূলধারার বর্ণনা ও প্রেমের সাধারণ বর্ণনার বাইরে গিয়ে এটি ব্যতিক্রমী ধারা তৈরিতে সক্ষম হয়েছে। কোপোলা টোকিও শহরে বসবাস করতে গিয়ে শহরটিকে ভালোবেসে ফেলেন। তখনই তিনি এর চিত্রনাট্য রচনা করার সিদ্ধান্ত নেন। পার্ক হায়াট টোকিওতে বসবাসরত দুইজন পুরুষ ও নারী প্রণয়ের বিষাদ অনুভব করছে- এ ধারণা মাথায় রেখেই কোপোলা ছবিটির চিত্রনাট্য লেখেন। তিনি ১৯৯৯ সালে তার প্রথম ছবি দ্য ভার্জিন সুইসাইডস এর প্রচারণা চালাতে গিয়ে এখানে অবস্থান করেন। কোপোলা চেয়েছিলেন, বিল মারেই ছবির পুরুষ চরিত্রে অভিনয় করুন। বিল মারেকে এক বছর ধরে কোপোলা ক্রমশ পত্র লিখেন ও টেলিফোনে বার্তা পাঠান। ছবির চার মিলিয়ন ডলার বাজেটের এক মিলিয়ন ডলার তিনি মারের আসার পূর্বেই খরচ করে ফেলেন। অবশেষে মারে টোকিওতে এসে পৌঁছালে কোপোলা চিন্তামুক্ত হন। ২০০২ সালের ২৯ সেপ্টেম্বর ছবির প্রধান আলোকচিত্রায়ন শুরু হয়, যা ২৭ দিন ব্যাপী চলমান ছিল। কোপোলা ছবির সময়সূচি নমনীয় রেখেছিলেন। তার কাছে উপকরণ/যন্ত্রপাতি কিংবা ক্রু - সবই নগণ্য পরিমাণে ছিল। ছবির আলোকচিত্র পরিচালক ল্যান্স অ্যাকর্ড যথাসম্ভব প্রাপ্তব্য আলো ব্যবহার করেন। ২০০৩ সালের ২৯ আগস্ট তেলুরিদে চলচ্চিত্র উৎসবে এটি প্রথম দেখানো হয়। সমালোচকরা মারে ও জোহানসনের অভিনয়ের প্রশংসা করেন। সোফিয়া কোপোলার চিত্রনাট্য ও পরিচালনাকেও তারা ইতিবাচকভাবে মূল্যায়ন করেন। তবে জাপানকে এ ছবিতে যেভাবে উপস্থাপন করা হয়েছে, সেটি কেউ কেউ ভালো চোখে দেখেননি। ৭৬-তম অস্কার পুরস্কার অনুষ্ঠানে কোপোলা সেরা চিত্রনাট্যকার ক্যাটাগরিতে অস্কার লাভ করেন। ছবিটি সেরা পরিচালক (কোপোলা) ও সেরা অভিনেতা (মারে) বিভাগেও মনোনীত হয়। এছাড়াও ছবিটি তিনটি গোল্ডেন গ্লোব ও তিনটি ব্রিটিশ একাডেমি চলচ্চিত্র পুরস্কার লাভ করে। বিল মারি - বব হ্যারিস স্কারলেট জোহানসন - শার্লট জোভান্নি রিবিসি - জন অ্যানা ফারিস - কেলি ফুমিও হায়াসি - চার্লি ক্যাথরিন ল্যাম্বার্ট - লাউঞ্জ গায়িকা "Interpreter's notes"। The Japan Times। এপ্রিল ১৪, ২০০৪। জানুয়ারি ৮, ২০১৯ তারিখে মূল থেকে আর্কাইভ করা। সংগ্রহের তারিখ আগস্ট ৮, ২০২০।  "Lost in Translation"। British Board of Film Classification। অক্টোবর ২৮, ২০২০ তারিখে মূল থেকে আর্কাইভ করা। সংগ্রহের তারিখ মে ১৫, ২০২০।  Note: Select the "Details" and "Feature" tabs. "Lost in Translation (2003)"। American Film Institute। জুলাই ৫, ২০২০ তারিখে মূল থেকে আর্কাইভ করা। সংগ্রহের তারিখ জুন ৮, ২০২০।  উইকিমিডিয়া কমন্সে লস্ট ইন ট্রান্সলেশন (চলচ্চিত্র) সংক্রান্ত মিডিয়া রয়েছে। উইকিউক্তিতে Lost in Translation সম্পর্কিত উক্তির সংকলন রয়েছে। Official website অলমুভিতে লস্ট ইন ট্রান্সলেশন (ইংরেজি) ইন্টারনেট মুভি ডেটাবেজে লস্ট ইন ট্রান্সলেশন (ইংরেজি)
অ্যাশলে ইশাম

অ্যাশলে ইশাম (জন্ম ১৯৭৬ সালে সিঙ্গাপুরে), জন্মের সময় ওনার নাম এশামুদ্দিন ইসমাইল ছিল। একজন ফ্যাশন ডিজাইনার। তিনি বর্তমানে লন্ডনে অবস্থান করছেন। লন্ডন কলেজ অফ ফ্যাশন থেকে একটি কোর্স করার জন্য ১৯৯৬ সালে অ্যাশলে সিঙ্গাপুর ত্যাগ করেন এবং পরে মিডলসেক্স বিশ্ববিদ্যালয়ে ভর্তি হন, তবে ডিগ্রি শেষ করার আগেই চলে আসেন।[তথ্যসূত্র প্রয়োজন] তিনি ২০০০ সালে তার নিজস্ব লেবেল 'অ্যাশলে ইশাম' স্থাপন করেছিলেন। ২০০১ সালে, তিনি "ফ্যাশন প্রতিভা প্রচার এবং অন্যান্য তরুণ ডিজাইনারদের সমর্থন" প্রত্যাশী, অ্যাকুয়েন্ট নামে একটি বুটিকও খোলেন, এমনটা তাঁর ওয়েবসাইটে উদ্ধৃত হয়েছে। তিনি ২০০২ সালের রয়েল অ্যাসকোটে জারা ফিলিপসের পরিধান করা পোশাকে ডিজাইন করে মিডিয়া মনোযোগ আকর্ষণ করেছিলেন, এবং লন্ডন ফ্যাশন সপ্তাহের শরৎকালীন/শীতকালীন ২০০৩-এর সংগ্রহ দেখানোর পরে আন্তর্জাতিক খ্যাতি অর্জন করেছিলেন। এটি অনুসরণ করে, ২০০৫ সালে তিনি 'অ্যাশলে' নামে তাঁর ফ্ল্যাগশিপ বুটিকটি খোলেন। Kolesnikov-Jessop, Sonia (২০০৫-১০-০৬)। "Young Singapore designers set sights on international runways"। International Herald Tribune। সংগ্রহের তারিখ ২০০৮-০১-২৮।  Davies, Caroline (২০০২-০৬-২১)। "Ladies' Day for Zara is matter of convenience"। The Daily Telegraph। ২০১৯-১২-১০ তারিখে মূল থেকে আর্কাইভ করা। সংগ্রহের তারিখ ২০০৮-০১-২৮।  Sherwood, James (২০০৩-০৩-১২)। "Are shows a 'media circus' or a way to showcase talent?: London fashion's dilemma"। International Herald Tribune। ২০০৮-০৩-২৩ তারিখে মূল থেকে আর্কাইভ করা। সংগ্রহের তারিখ ২০০৮-০১-২৮।  Cartner-Morley, Jess (২০০৩-০৯-২৬)। "Left, right, left right, left..."। The Guardian। সংগ্রহের তারিখ ২০০৮-০১-২৮।  Robson, Julia (২০০৫-০২-১৮)। "London: the grande dame of British style undergoes a very subtle facelift"। The Daily Telegraph। ২০০৯-০৫-১৭ তারিখে মূল থেকে আর্কাইভ করা। সংগ্রহের তারিখ ২০০৮-০১-২৮।  অ্যাশলে ইশামের অফিশিয়াল ওয়েবসাইট এফএমডি ওয়েবসাইটে অ্যাশলে ইশাম
আশরাফ সফদার

আশরাফ সফদার (জন্ম: ২৯ ফেব্রুয়ারি ১৯৮০) সিঙ্গাপুরের প্রাক্তন টেলিভিশন উপস্থাপক এবং সাংবাদিক। তিনি ২০১০ সালে মিডিয়াকর্প চ্যানেল ৫ এ সিঙ্গাপুর টকিং নামে এক টক শো হোস্ট করেছিলেন, এবং ২০০৭ সালে চ্যানেল ৫ এর দ্য অ্যারেনার প্রথম মরশুমে আন্তর্জাতিক এমি অ্যাওয়ার্ডে বিচারক হিসাবে দায়িত্ব পালন করেছিলেন। একজন মিডিয়া কর্পস বিদেশী স্কলার হলেও তিনি চ্যানেল নিউজএশিয়া এবং টুডে পত্রিকার প্রতিবেদক হিসাবেও কাজ করেছেন। তিনি বর্তমানে আর্থিক পরিষেবা শিল্পে কাজ করেন। Talk isn't cheap ওয়েব্যাক মেশিনে আর্কাইভকৃত এপ্রিল ১৩, ২০১০ তারিখে, Today, 9 April 2010 The Arena's Fantastic Four, Wassup, 1 November 2006
আর্ট স্টেজ সিঙ্গাপুর

আর্ট স্টেজ সিঙ্গাপুর দক্ষিণ-পূর্ব এশীয় শিল্পকে কেন্দ্র করে প্রতি জানুয়ারিতে সিঙ্গাপুরে অনুষ্ঠিত একটি এশীয় সমসাময়িক শিল্প মেলা। আর্ট স্টেজ সিঙ্গাপুর প্রতিষ্ঠা করেছিলেন লরেঞ্জো রুডল্ফ। রুডল্ফ প্রথমদিকে ১৯৯২ সালে সিঙ্গাপুরে আর্ট বাসেল প্রবর্তনের প্রস্তাব প্রত্যাখ্যান করেছিলেন তবে পরে একটি অনন্য এশীয় শিল্প মেলা তৈরির ধারণা পুনর্বিবেচনা করেছিলেন। মেলাটি বাস্তবায়িত হতে নয় বছর সময় নিয়েছিল। ২০১১ সালে মেরিনা বে স্যান্ডস -এ প্রথম সংস্করণ অনুষ্ঠিত হয়েছিল। মেলার ভবিষ্যতকে সন্দেহে রেখে মেলার ২০১৯ সংস্করণ বাতিল করা হয়েছিল। Huang, Lijie (২৫ জানুয়ারি ২০১৬)। "Singapore Art Week's three art fairs draws mixed turnout"। The Straits Times। সংগ্রহের তারিখ ২০১৬-০৪-২৯।  https://news.artnet.com/market/art-singapore-canceled-2019-1440604 https://www.theartnewspaper.com/news/art-stage-singpore-cancelled https://www.straitstimes.com/lifestyle/arts/sudden-cancellation-of-art-stage-singapore-likely-a-commercial-decision
মরক্কো জাতীয় ফুটবল দল

মরক্কো জাতীয় ফুটবল দল ফরাসি: Équipe du Maroc de football, স্পেনীয়: Selección de fútbol de Marruecos, আরবি: منتخب المغرب لكرة القدم, তামাজিঘত: ⵜⴰⵔⴰⴱⴱⵓⵓⵜ ⴰⵏⴰⵎⵓⵔ ⵏ ⵍⵎⵖⵔⵉⴱ) হচ্ছে আন্তর্জাতিক ফুটবলে মরক্কো প্রতিনিধিত্বকারী পুরুষদের জাতীয় দল, যার সকল কার্যক্রম মরক্কো ফুটবলের সর্বোচ্চ নিয়ন্ত্রক সংস্থা মরক্কী ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৬০ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৫৭ সালের ১৯শে অক্টোবর তারিখে, মরক্কো প্রথমবারের মতো আন্তর্জাতিক খেলায় অংশগ্রহণ করেছে; লেবাননের বৈরুতে অনুষ্ঠিত মরক্কো এবং ইরাকের মধ্যকার উক্ত ম্যাচটি ৩–৩ গোলের ড্র হয়েছে। মরক্কো হচ্ছে আফ্রিকান নেশন্স চ্যাম্পিয়নশিপের বর্তমান চ্যাম্পিয়ন, যারা ২০১৮ সালে নাইজেরিয়াকে ৪–০ গোলের ব্যবধানে পরাজিত করেছে। লেস লায়ন্স দে ল'আতলাস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় মরক্কোর রাজধানী রাবাতে অবস্থিত। বর্তমানে এই দলের ম্যানেজারের দায়িত্ব পালন করছেন ভাহিদ হালিলহোদজিচ এবং অধিনায়কের দায়িত্ব পালন করছেন উলভারহ্যাম্পটন ওয়ান্ডারার্সের রক্ষণভাগের খেলোয়াড় হোমাঁ সাইস। মরক্কো এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে [[২০২২ ফিফা বিশ্বকাপ|২০২২ সেমিফাইনালে পৌছানো, যেখানে তারা ফ্রান্সের কাছে ২ –০ গোলের ব্যবধানে পরাজিত হয়েছে। অন্যদিকে, আফ্রিকা কাপ অফ নেশন্সে মরক্কো অন্যতম সফল দল, যেখানে তারা ১টি (১৯৭৬) শিরোপা জয়লাভ করেছে। এছাড়াও, মরক্কো ২০১৮ আফ্রিকান নেশন্স চ্যাম্পিয়নশিপের সিরপা জয়লাভ করেছে। আব্দুলমজিদ দোলমি, আল্লাল বিন কাসু, নুরুদ্দিন নায়বিত, হাকিম জিয়েশ এবং ইউসুফ আল-আরবির মতো খেলোয়াড়গণ মরক্কো জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৮ সালের এপ্রিল মাসে প্রকাশিত র‌্যাঙ্কিংয়ে মরক্কো তাদের ইতিহাসে সর্বপ্রথম সর্বোচ্চ অবস্থান (১০ম) অর্জন করে এবং ২০১০ সালের সেপ্টেম্বর মাসে প্রকাশিত র‌্যাঙ্কিংয়ে তারা ৯৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মরক্কো সর্বোচ্চ অবস্থান হচ্ছে ১৭তম (যা তারা ১৯৯৮ সালে অর্জন করেছিল) এবং সর্বনিম্ন অবস্থান হচ্ছে ৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং Morocco - Record International Players "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Morocco's FIFA World Ranking April 1998"। FIFA Ranking। ২২ এপ্রিল ১৯৯৮।  গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) দাপ্তরিক ওয়েবসাইট ফিফা-এ মরক্কো জাতীয় ফুটবল দল ওয়েব্যাক মেশিনে আর্কাইভকৃত ২৮ মে ২০১৫ তারিখে (ইংরেজি) ক্যাফ-এ মরক্কো জাতীয় ফুটবল দল (ইংরেজি)
আর্কেডিয়া রোড

আর্কিডিয়া রোড সিঙ্গাপুরের একটি গৌণ রাস্তা, যা ২০০৫ সালে হেরিটেজ রোড হিসাবে মনোনীত হয়েছিল। অ্যাডাম রোডের সংযোগস্থল থেকে শুরু হয়ে এটি শেষ হওয়ার আগে ৯১৮ মিটার পর্যন্ত প্রসারিত। রাস্তাটির দু'পাশে রেইন ট্রি গাছ সাড়িবদ্ধ এবং এটি সবুজ শ্যামলিমার জন্য পরিচিত। প্যান আইল্যান্ড এক্সপ্রেসওয়ে নির্মাণের আগে আর্কেডিয়া রোড পার্শ্ববর্তী পাহাড়গুলির মধ্যে একটি বাঁকানো পথ হিসাবে বিদ্যমান ছিল। এটি ব্যবহারকারীদের ইং নিও ব্যক্তিগত সম্পত্তির পিছনের পথে নিয়ে যায়। এটি ম্যাকরিচি জলাধারের নিকটবর্তী জঙ্গলের মাঝে অবস্থিত। ২০০৫ সালে, রাস্তাটি হেরিটেজ রোড হিসাবে গেজেট করা হয়েছিল, যা সংরক্ষণের জন্য রাস্তার ধারে ১০ মিটার প্রশস্ত সবুজ বাফার চিহ্নিত করা হয়। রাস্তার দু'পাশে পরিপক্ব রেইন ট্রি গাছের পাশাপাশি হিলক্রেষ্ট আর্কেদিয়া এবং দ্য আর্কেডিয়ার মতো গাছের যুগ্মরেখা রয়েছে। "Arcadia Road"। National Parks Board। সংগ্রহের তারিখ ৩০ আগস্ট ২০১৬।  "A Guide to Heritage Roads of Singapore" (পিডিএফ)। National Parks Board। সংগ্রহের তারিখ ৩০ আগস্ট ২০১৬।  Paulo, Derrick A. (২৬ জানুয়ারি ২০০৫)। "Towards a city in a garden"। Today। সংগ্রহের তারিখ ৩০ আগস্ট ২০১৬ – NewspaperSG-এর মাধ্যমে।  Lee, Min Kok (২৭ নভেম্বর ২০১৫)। "Get to know these 8 well-known Heritage Trees"। The Straits Times। সংগ্রহের তারিখ ৩০ আগস্ট ২০১৬।
অর্জুন মুতরেজা

অর্জুন মুতরেজা (জন্ম: ৩ মে ১৯৯০) একজন সিঙ্গাপুরী ক্রিকেটার । তিনি ২০১৪ আইসিসি বিশ্ব ক্রিকেট লীগ তৃতীয় বিভাগ টুর্নামেন্টে খেলেছিলেন এবং এই টুর্নামেন্টের সর্বোচ্চ রান সংগ্রহকারী ব্যাটসম্যান ছিলেন। আগস্ট ২০১৮ এ, তাকে ২০১৮ এশিয়া কাপ বাছাইপর্বের টুর্নামেন্টে সিঙ্গাপুরের দলে জায়গা দেওয়া হয়েছিল। অক্টোবরে ২০১৮, তাকে ২০১৮-১৯ আইসিসি টি২০ বিশ্বকাপ এশিয়া বাছাইপর্বের টুর্নামেন্টের জন্য পূর্ব উপ-অঞ্চল গ্রুপে সিঙ্গাপুরের দলে জায়গা দেওয়া হয়েছিল। পরে একই মাসে, ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ টুর্নামেন্টে তাকে সিঙ্গাপুর দলে জায়গা দেওয়া হয়েছিল। ২০১৯ সালের সেপ্টেম্বরে, তাকে মালয়েশিয়া ক্রিকেট বিশ্বকাপ চ্যালেঞ্জ লিগ এ টুর্নামেন্টের জন্য সিঙ্গাপুরের দলে জায়গা দেওয়া হয়েছিল। ১৭ সেপ্টেম্বর ২০১৯ সালে ক্রিকেট বিশ্বকাপ চ্যালেঞ্জ লিগ এ টুর্নামেন্টে কাতারের বিপক্ষে সিঙ্গাপুরের হয়ে তাঁর লিস্ট এ ক্রিকেটে অভিষেক হয়েছিল। "Arjun Mutreja"। ESPN Cricinfo। ২৫ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৪।  "Singapore Team"। Asian Cricket Council। ২৩ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৩ আগস্ট ২০১৮।  "Exciting battle on the cards in the ICC World T20 Asia Qualifier B in Malaysia"। International Cricket Council। ৩ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৮।  "Squads and match schedule announced for ICC World Cricket League Division 3"। International Cricket Council। ৩১ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৩১ অক্টোবর ২০১৮।  "The SCA have announced the 14-man squad – ICC Men's CWC Challenge League A – 2019"। Singapore Cricket Association। ১৭ জুন ২০২০ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৯।  "2nd Match, CWC Challenge League Group A at Kuala Lumpur, Sep 17 2019"। ESPN Cricinfo। সংগ্রহের তারিখ ১৭ সেপ্টেম্বর ২০১৯।  ইএসপিএনক্রিকইনফোতে অর্জুন মুতরেজা (ইংরেজি)